Република Србија

Општина Љубовија

Општинска управа

Број: 06-126/2024-04

Дана: 29.03.2024. године

Љ у б о в и ј а

На основу члана 20. Закона о јавном информисању и медијима („Сл. гласник РС“, број 92/2023), члана 4. Правилника о суфинансирању пројеката за остваривање јавног интереса у области јавног информисања („Сл. гласник РС“, број 16/2016, 8/2017 и 6/2023) и Одлуке о буџету општине Љубовија за 2024. годину („Службени лист општине Љубовија“, број 7/24), начелник Општинске управа општине Љубовија доноси

**О Д Л У К У**

**о расписивању Конкурса за суфинансирање пројеката производње медијских садржаја из области јавног информисања на територији општине Љубовија у 2024. години**

**Члан 1.**

Расписује се Конкурс за суфинансирање пројеката производње медијских садржаја из области јавног информисања на територији општине Љубовија у 2024. години.

**Члан 2.**

Средства општине Љубовија опредељена су Одлуком о буџету општине Љубовија за 2024. годину и то у оквиру Програма 1201 – Развој културе и информисања, Програмска активност 1201-0004 - Остваривање и унапређивање јавног интереса у области јавног информисања, функција 830, позиција 72/1, конто 454000 – субвенције приватним предузећима, у укупном износу од 400.000,00 динара.

**Члан 3.**

Средства предвиђена чланом 1. ове Одлуке биће расподељена на основу спроведеног јавног конкурса за суфинансирање пројеката производње медијских садржаја чија реализација може трајати до годину дана од дана доношења Одлуке о расподели средстава.

**Члан 4.**

Најмањи износ средстава који се може одобрити по пројекту износи 30.000,00 динара док је највећи износ средстава по пројекту 400.000,00 динара.

**Члан 5.**

Текст Конкурса са пратећим обрасцима биће објављен на званичној интернет страници општине Љубовија [www.ljubovija.rs](http://www.ljubovija.rs).

**Члан 6.**

Ова одлука ступа на снагу даном доношења и биће објављена на званичној интернет страници општине Љубовија.

**НАЧЕЛНИК**

**ОПШТИНСКЕ УПРАВЕ**

**Владимир Петровић с.р.**